شەفەق نیوز/ نرخ دۆلار ئەمریکی وەرانوەر دینار عراقی،  ئمڕوو یەکشەممە، وەگەرد بەسیان  بۆرسەی سەرەکی بەغداد پایتەخت ئارامگرد.
پەیامنێر ئاژانس شەفەق نيوز وت: بۆرسەی کیفاح و حارسیە لە بەغداد، لە وەخت وەسین 147950 عراقی وەرانوەر 100 دۆلار ئەمریکی توومار کردن، هەمان نرخ لە شەوەکی ئمڕوو توومارکریایە.
پەیامنێرمان وتیش؛ نرخ فرووشتن و سەنین لە دوکانەیل ناوخۆیی بەغداد جیگیرە، نرخ فرووشتن رەسیە 148500 دینار عراقی وەرانوەر 100 دۆلار ئەمریکی،  و نرخ سەنینی رەسیە 147500 دینارعراقی.
